**NOTĂ DE FUNDAMENTARE**

|  |
| --- |
| **Secţiunea 1****Titlul proiectului de act normativ** |
| **HOTĂRÂRE** **pentru aprobarea bugetului de venituri şi cheltuieli pe anul 2019****pentru Administraţia Naţională “Apele Române”,** **aflată în coordonarea Ministerului Apelor şi Pădurilor** |
| **Secţiunea a 2-a****Motivul emiterii actului normativ** |
| 1.  | Descrierea situaţiei actuale | Apa constituie o resursă naturală cu valoare economică în toate formele sale de utilizare/exploatare. Conform actelor normative specifice, Administraţia Naţională „Apele Române" are calitatea de operator unic al resurselor de apă. Pentru a asigura resursele economico-financiare de gospodărire a apelor s-a instituit sistemul de plată, aceasta executându-se în corelaţie cu prevederile actelor de reglementare în domeniul gospodăririi apelor (avize, autorizaţii, etc.).  Odată cu aderarea României la Uniunea Europeană, a trebuit să se pună în aplicare Directiva Europeană 60/2000/CE prin care se statuează ca principii de bază în gospodărirea apelor următoarele:* Recuperarea integrală a costurilor managementului apei (cantitate şi calitate);
* Utilizatorii finali de apă plătesc (operatori de gospodărire comunală, operatori economici industriali, operatori economici producători de energie electrică, irigaţii, acvacultură-piscicultură);
* Poluatorii apei (sub orice formă de poluare) plătesc;
* Stimularea beneficiarilor de resursă de apă în vederea protecţiei acesteia.

 Pentru aplicarea acestor principii, a fost necesară implementarea noului mecanism economic prin Ordonanţa de urgenţă a Guvernului nr. 107/2002 privind înfiinţarea Administraţiei Naţionale „Apele Române", aprobată cu modificări şi completări prin Legea nr. 404/2003 pentru aprobarea Ordonanței de urgență a Guvernului nr.107/2002  privind înființarea Administrației Naționale "Apele Române" cu modificările şi completările ulterioare.Prin aprobarea acestui act normativ s-au propus următoarele îmbunătăţiri ale mecanismului economic: - încurajarea utilizatorilor în prognozarea corectă a necesarului de apă; - penalizarea graduală a acelor operatori care se abat de la normele privind prelevarea apei brute şi evacuarea apelor impurificate; - acordarea de bonificaţii acelor operatori care manifestă preocupare pentru utilizarea raţională şi protecţia resurselor de apă.  De asemenea, prin acest act normativ s-a instituit competenţa Administraţiei Naţionale „Apele Române" ca singura instituţie în drept să aplice acest sistem de contribuţii, plăţi, bonificaţii, tarife şi penalităţi specifice gospodăririi apelor, tuturor utilizatorilor de apă, indiferent de deţinătorul cu orice titlu al amenajării, precum şi din sursele subterane, cu excepţia celor pentru care sunt reglementări specifice în vigoare, întrucât apa este monopol natural de interes strategic.Pentru a-şi realiza sarcinile, Administraţia Naţională „Apele Române” are ca atribuţii:- cunoaşterea, conservarea, utilizarea raţională, protecţia, restaurarea şi valorificarea resurselor de apă;- întreţinerea infrastructurii naţionale de gospodărire a apelor (acumulări, diguri, etc.);- administrarea, exploatarea şi întreţinerea reţelei naţionale de observaţii şi măsurători hidrologice, hidrogeologice şi a infrastructurii „Sistemului Naţional de Gospodărire a Apelor”; - întreţinerea cursurilor de apă; - organizarea activităţilor specifice de apărare împotriva inundaţiilor; - supravegherea calităţii resurselor de apă, de prevenire şi de avertizare în caz de poluări accidentale ; - constituirea şi gestionarea fondului naţional de date hidrologice, hidrogeologice şi de gospodărire a apelor ; - implementarea Directivei Europene 60/2000/EC şi a celorlalte directive ale Uniunii Europene în domeniul gospodăririi cantitative şi calitative a apelor.Pentru realizarea sarcinilor prin noul mecanism economic, care constă într-un sistem de contribuţii, plăţi, bonificaţii, tarife şi penalităţi specifice activităţii de gospodărire a resurselor de apă, a fost adoptată Ordonanța de urgență a Guvernului nr. 107/2002 privind înființarea Administraţiei Naţionale „Apele Române” care prevede următoarele contribuţii specifice:* contribuţia pentru utilizarea resurselor de apă pe categorii de resursă şi utilizatori;
* contribuţia pentru primirea apelor uzate în resursele de apă;
* contribuţia pentru potenţialul hidroenergetic asigurat prin barajele lacurilor de acumulare din administrarea Administraţiei Naţionale „Apele Române”;
* contribuţia pentru exploatarea de agregate minerale din albiile şi malurile cursurilor de apă.

Mecanismul economic specific gospodăririi apelor prevede aplicarea de penalităţi tuturor utilizatorilor la care se constată abateri de la prevederile reglementate, atât pentru depăşirea cantităţilor de apă utilizate, a concentraţiilor şi cantităţilor de substanţe impurificatoare evacuate în resursele de apă, cât şi pentru încălcarea prevederilor din abonamentul încheiat cu Administraţia Naţională „Apele Române”.Bonificaţiile se acordă utilizatorilor de apă care demonstrează, constant, o grijă deosebită pentru folosirea raţională şi protecţia calităţii apelor. Trebuie menţionat că cea mai importantă sarcină a Administraţiei Naţionale „Apele Române” este menţinerea în siguranţă a Sistemului Naţional de Gospodărire a Apelor, inclusiv infrastructura lucrărilor de apărare împotriva inundaţiilor. Veniturile Administraţiei Naţionale „Apele Române” se obţin prin aplicarea sistemului de contribuţii tuturor utilizatorilor de apă.Pe baza autorizaţiilor de gospodărire a apelor, unde sunt aprobate cantităţile maxime de utilizare, se întocmesc contractele de abonament, care stau la baza fundamentării veniturilor.Ţinând cont de aceste reglementări, precum şi de prevederile Scrisorii Cadru nr. 463921/20.09.2018 privind contextul macroeconomic, metodologia de elaborare a proiectelor de buget pe anul 2019 şi a estimărilor pentru anii 2020-2022, în baza propunerilor ordonatorilor de credite din subordine, Administraţia Naţională „Apele Române” a întocmit proiectul bugetului de venituri şi cheltuieli pentru anul 2019.La fundamentarea acestui proiect de buget a trebuit luată în calcul amploarea fenomenelor naturale soldate cu inundaţii şi gheţuri, precum şi frecvenţa producerii acestora, dar şi multitudinea poluărilor accidentale.Prin urmare, Administraţia Naţională „Apele Române” a fost nevoită, în urma unor analize amănunţite efectuate de către specialişti, să-şi reorganizeze activitatea, astfel încât să poată interveni cu eficienţă maximă pentru salvarea vieţilor omeneşti şi pentru punerea la adăpost a bunurilor materiale.Ȋn acest sens, bugetul de venituri şi cheltuieli al Administraţiei Naţionale „Apele Române” propus pentru anul 2019 se prezintă astfel:* **LA CAPITOLUL DE VENITURI: 1.227.559 mii lei**.

Comparativ cu anul 2018, când au fost aprobate venituri în valoare totală de 1.134.446 mii lei şi realizate în procent de 102 %, în anul 2019 a fost propus un buget cu 8,3% mai mare faţă de anul precendent, fapt datorat majorării surselor alocate de la bugetul statului pentru BDCE, Programul Operaţional Infrastructuri Mari (POIM) și a sumelor primite de la UE/alți donatori pentru proiectele din fonduri europene aferente cadrului financiar 2014-2020.Motivaţia pentru care am fundamentat veniturile din vânzări de bunuri şi servicii prognozat a le realiza pe anul 2019 la acelaşi nivel cu anul 2018, rezidă în prevederile **art. 28, alin. (2) din Legea nr. 500/ 2002 privind finanţele publice**, actualizată, conform cărora „în situaţia în care gradul de realizare a veniturilor proprii programate în bugetele instituţiilor publice prevăzute la art. 62 alin. (1) lit. b) şi c) în ultimii 2 ani anteriori anului curent este mai mic de 97% pe fiecare an, aceste instituţii fundamentează veniturile proprii pentru anul bugetar pentru care se elaborează proiectul de buget cel mult la nivelul realizărilor din anul precedent anului curent”.Facem precizarea că în anul 2018 nivelul veniturilor realizate din vânzări de bunuri și servicii a fost de 909.570 mii lei adică un procent de 102,7 %, iar în anul 2017 suma realizată a fost de 915.817 mii lei, însemnând un procent de 92.14 %. **Din necesitatea respectării prevederilor actului normativ susmenţionat, Administraţia Naţională “Apele Române” nu a putut fundamenta un nivel mai mare al veniturilor în anul 2019.** De asemenea, este necesar a preciza faptul că în conformitate cu legislaţia în domeniul gospodăririi apelor în vigoare la aceasta dată (Legea apelor nr. 107/ 1996 actualizată, O.U.G. 107/ 2002 privind înfiinţarea Administraţiei Naţionale „Apele Române”), legislaţie care transpune Directiva Cadru pentru Apă a Uniunii Europene nr. 2000/60/CE, veniturile Administraţiei Naţionale „Apele Române” sunt obţinute în baza unui mecanism economic specific, care are la bază principiul „recuperării integrale a costurilor”, „utilizatorul plăteşte”, respectiv „poluatorul plăteşte”. Ţinând cont de faptul că implementarea cu succes a cerinţelor directivelor europene conduce la reducerea poluării pentru atingerea stării bune a apelor, rezultatul direct este reducerea continuă a veniturilor provenite din penalităţile aplicate pentru depăşirea concentraţiilor maxim admise a poluanţilor evacuaţi în resursele de apă, reducere care ne obliga să diminuăm și cheltuielile pe care Administraţia Naţională “Apele Române” le efectuează pe parcursul exercițiului bugetar anual, conform principiului cheltuielilor egale cu veniturile. Această reducere se aplică în bugetul de venituri și cheltuieli întocmit în fiecare an, rezultanta directă fiind insuficiența fondurilor alocate pentru salariile angajaților, pentru întreținere si funcționare, precum și pentru repararea infrastructurii sistemului național de gospodărire a apelor. De asemenea trebuie precizat faptul ca in timp ce veniturile Administraţiei Naţionale „Apele Române” care se obţin prin aplicarea mecanismului susmenţionat, au scăzut sistematic, începand cu anul 2010, datorită neindexării tarifelor stabilite prin Hotărâre de Guvern,cheltuielile au crescut de la an la an datorita inflatiei, cu rezultanta directa in cresterea preturilor.Precizăm că în cadrul proiectelor cu finanţare din fonduri externe nerambursabile pe care Administraţia Naţională „Apele Române” le derulează, există un dezechilibru între veniturile pe care urmează să le încaseze şi cheltuielile propuse spre efectuare, dezechilibru datorat faptului că validarea cheltuielilor aferente ultimei perioade a fost efectuată de către Autoritatea de Management în anul 2016, când s-a încheiat proiectul, suma urmând a fi încasată în cursul anului 2019 (proiectul Danube Water Integrated Management – diferenţa este în valoare de 2.693 mii lei).* **LA CAPITOLUL DE CHELTUIELI: 1.517.572 mii lei.**

Nivelul cheltuielilor in valoare de 1.517.572 mii lei propus spre aprobare in anul 2019 este cu 222.282 mii lei mai mare decat executia anului 2018 in valoare de 1.295.290 mii lei diferenta care pe naturi de cheltuieli consta in :* **La titlul 10 „cheltuieli de personal”** este prevăzută o crestere de aproximativ 31% faţă de execuţia anului precedent, în valoare netă de 148.062 mii lei, creştere care se concretizează în majorări salariale, conform **art. 34** din **O.U.G. 114/2018** privind instituirea unor masuri in domeniul investitiilor publice si a unor masuri fiscal bugetare, modificarea si completarea unor acte normative si prorogarea unor termene, care prevede ca : „prin derogare de la prevederile art. 38 alin. (4) din Legea-cadru nr. 153/2017 privind salarizarea personalului platit din fonduri publice, cu modificarile si completarile ulterioare, incepand cu 1 ianuarie 2019, salariile de baza, soldele de functie/salariile de functie, indemnizatiile de incadrare se majoreaza cu ¼ din diferenta dintre salariul de baza, solda de functie, salariul de functie, indemnizatia de incadrare prevazute de lege pentru anul 2022 si cel/cea din luna decembrie 2018”, cat si acordarea indemnizatiei de hrana prevazuta la art. 18 din Legea-cadru nr. 153/2017, cu modificarile si completarile ulterioare.

Calculul drepturilor salariale pentru anul 2019 este următorul:- 596.489 mii lei cheltuieli salariale în bani;- 14.202 mii lei cheltuieli salariale în natură;- 14.584 mii lei contribuții.**TOTAL CHELTUIELI DE PERSONAL 2019= 625.275 mii lei** **10.01 Cheltuieli salariale în bani****10.01.01- Salarii de bază** Pentru valoarea de 551.086 mii lei înscrisă în bugetul de venituri și cheltuieli pentru anului 2019 s-a ținut cont de următoarele:* Stabilirea efortului bugetar referitor la salarizarea personalului din cadrul  Administrației Naționale "Apele Române" a avut la bază echilibrarea sistemului de salarizare în sensul diminuării numărului de disfuncționalități majore, raportat la funcții, grad/treapta profesională, gradație, angajații având salarii diferite pentru munca similară prestată.

 În acest context, pentru stabilirea salariilor angajaților din cadrul Administrației Naționale "Apele Române" conform prevederilor legale și în scopul determinării efortului bugetar au fost parcurse următoarele etape: Analiza cuantumului salariilor, sporurilor și al altor elemente ce formează venitul salarial pentru functii de execuție și de conducere la nivelul lunii ianuarie 2019, urmărindu-se stabilirea nivelului similar în plată pentru aceeași funcție, grad/treapta profesională, gradație, raportat la încadrarea fiecărui angajat în parte, în cadrul tuturor unităților din subordinea aceluiași ordonator, în speță Administrația Națională "Apele Române". Pentru stabilirea efortului bugetar s-a avut în vedere salariul de bază brut la nivelul lunii ianuarie 2019 calculat după majorarea cu ¼ din diferenta dintre salariul de baza, solda de functie/salariul de functie, indemnizatia de incadrare prevazute de lege pentru anul 2022 si cel/cea din luna decembrie 2018. Aplicarea prevederilor Legii-cadru nr. 153/2017, cu modificările și completările ulterioare, în ceea ce privește obligația angajatorului de a stabili salarizarea pentru aceeași funcție, grad/treapta profesională, gradație s-a efectuat prin aducerea la nivelul similar în plată, cu respectarea prevederilor art. 39, alin. (1) conform căruia “până la aplicarea integrală a prevederilor prezentei legi, pentru personalul nou-încadrat, pentru personalul numit/încadrat în aceeaşi instituţie/autoritate publică pe funcţii de acelaşi fel, inclusiv pentru personalul promovat în funcţii sau în grade/trepte profesionale, salarizarea se face la nivelul de salarizare pentru funcţii similare din cadrul instituţiei/autorităţii publice în care acesta este numit/încadrat sau din instituţiile subordonate acestora, în cazul în care nu există o funcţie similară în plată”.Astfel fata de cuatumul anului 2018 in suma neta de 442.083 mii lei cresterea aplicata in valoare neta de 109.003 mii lei conform prevederilor susmentionate este calculate asftel:* 74.173 mii lei - diferenta de ¼, sporul de doctor, sporul de CFP, sporurile acordate pentru proiectele cu Fonduri Europene Nerambursabile.
* 34.830 mii lei - aducerea in grila aprobata conform Contractului Colectiv de Munca aprobat pentru AN. Apele Romane pentru perioada 2019-2021, pe trepte, grade si gradatii.

 **10.01.06- Alte sporuri**Ținând cont de prevederile art. 34, alin. (2) din O.U.G. 114/2018, conform caruia “Incepand cu 1 ianuarie 2019, cunatumul sporurilor, indemnizatiilor, compensatiilor, primelor si al celorlate elemente ale sistemului de salarizare care fac parte, potrivit legii, din salariul brut lunar, solda lunara de care beneficiaza personalul platit din fonduri publice, se mentine cel mult la nivelul cuantumului acordat pentru luna decembrie 2018, in masura in care personalul ocupa aceeasi functie si isi desfasoara activitatea in aceleasi conditii”, Administrația Națională "Apele Române" a prevăzut pentru anul 2019 suma de 4.757 mii lei, in crestere fata de executia anului precedent cu un procent de 34%,datorata majorarii salariului de baza.**10.01.12- Indemnizații plătite unor persoane din afara unității**Plecand de la nivelul cheltuielilor din luna decembrie 2018, pentru anul 2019 a rezultat un necesar de 982 mii lei.**10.01.13 – Drepturi de delegare** Suma ce a fost prevăzută pentru anul 2019 este în valoare de 2.627 mii lei in crestere fata de executia anului 2018 in procent cu 105%, datorat modificarilor aduse pentru drepturile şi obligaţiile personalului autorităţilor şi instituţiilor publice pe perioada delegării şi detaşării în altă localitate, precum şi în cazul deplasării în interesul serviciului, aprobate prin HG. Nr. 714/ 2018.**10.01.14- Indemnizații de detașare** Conform prevederilor art. 9, din Hotărârea nr. 1860/2006 privind drepturile şi obligaţiile personalului autorităţilor şi instituţiilor publice pe perioada delegării şi detaşării în altă localitate, precum şi în cazul deplasării, în cadrul localităţii, în interesul serviciului, cu modificările și completările ulterioare, “persoana aflată în delegare sau detaşare într-o localitate situată la o distanţă mai mare de 5 km de localitatea în care îşi are locul permanent de muncă primeşte o indemnizaţie zilnică de delegare sau de detaşare de 20 lei, indiferent de funcţia pe care o îndeplineşte şi de autoritatea sau instituţia publică în care îşi desfăşoară activitatea. Astfel, Administrația Națională "Apele Române", a prevăzut plata acestor drepturi în cuantum de 42 mii lei.**10.01.17 – Indemnizatie de hrana** Conform art. 36, alin. (1) „In perioada 2019-2020, personalul din cadrul institutiilor si autoritatilor publice, astfel cum sunt definite la art. 2 alin. (1) pct. 30 din Legea nr. 500/2002, cu modificarile si completarile ulterioare si la art. 2 alin. (1) pct. 39 din Legea nr. 273/2006, cu modificarile si completarile ulterioare, indiferent de sistemul de finantare si de subordonare, inclusiv activitatile finantate integral din venituri proprii, infiintate pe langa insitutiile publice, beneficiaza de vouchere de vacanta in conformitate cu prevederile Ordonantei de Urgenta a Guvernului nr. 8/2009 privind acordarea voucherelor de vacanta, aprobata cu modificari si completari prin Legea nr. 94/2014, cu modificari si completari ulterioare, precum si indemnizatia de hrana prevazuta la art. 18 din Legea-cadru nr. 153/2017, cu modificari si completari ulterioare”, pentru care avem urmatorul calcul : 8.666 angajati x 4.160 lei (2 salarii minime brute pe tara) = **36.052** mii lei.**10.01.30- Alte drepturi salariale în bani** Valoarea de 1.029 mii lei a fost prognozată la acest articol bugetar conform prevederilor art. 12 din Ordonanța de Urgență nr. 158/2005 *privind concediile şi indemnizaţiile de asigurări sociale de sănătate*, cu modificările și completările ulterioare, “indemnizaţia pentru incapacitate temporară de muncă se suportă după cum urmează: A. de către angajator, din prima zi până în a 5-a zi de incapacitate temporară de muncă; B. din bugetul Fondului naţional unic de asigurări sociale de sănătate.”C . deasemenea din acest articol bugetar se suporta drepturile salariiale castigate de catre angajati in instanta, iar suma a fost fundamentata de catre cei 13 ordonatori de credite din subordine.**10.02 Cheltuieli salariale în natură****10.02.06- Vouchere de vacanță** Pentru anul 2019, Administrația Națională. „Apele Române” acordă vouchere de vacanță în valoare de 14.202 mii lei, ținând cont de prevederile art. 1, alin. (2) din Hotărârea nr. 940/2017 pentru modificarea și completarea Normelor metodologice privind acordarea voucherelor de vacanță, aprobate prin Hotărârea Guvernului nr. 215/2009, care stipulează faptul că “se acordă o singură indemnizație de vacanță, sub formă de vouchere, în cuantum de 1.450 lei, pentru un salariat”. **10.03 Contribuții****10.03.01, 10.03.02, 10.03.03, 10.03.04, 10.03.06**  Conform O.U.G. 79/2017 pentru modificarea și completarea Legii nr. 227/2015 privind Codul fiscal, pentru articolele bugetare 10.03.01, 10.03.02, 10.03.03, 10.03.04, 10.03.06 s-au înscris în buget cheltuielile aferente contribuțiilor salariilor pentru anul 2019 in valoare de 146 mii lei.**10.03.07- Contributia asiguratorie pentru munca** Conform art. 220, alin. (3), din O.U.G. 79/2017, a fost introdusa contribuția asiguratorie pentru muncă, în procent de 2,25% din totalul cheltuielilor salariale în bani, în valoare de 13.700 mii lei.**10.03.05 – Prime de asigurare platite de angajator pentru angajat** Conform prevederilor art. 176 din Legea nr. 53/2003 privind Codul Muncii, cu modificările și completările ulterioare și art. 44 din Legea nr. 319/2006 a securităţii şi sănătăţii în muncă, cu modificările și completările ulterioare, pentru anul 2019, Administrația Națională “Apele Române” a prevăzut suma de 285 mii lei pentru cheltuielile aferente primelor de asigurare de viață plătite de angajator pentru angajați.**10.03.08 – Contributii platite de angajator in numele angajatului** Conform comunicării nr. 462.553/12.02.2018 emise de către Ministerul Finanțelor Publice cu privire la contribuția de asigurări sociale datorată de angajat, calculată conform alin.(5) al art. 146 din Legea nr.227/2015 privind Codul fiscal, cu modificările și completările ulterioare, aceasta este mai mică decât contribuția de asigurări sociale stabilită potrivit alin.(51) al aceluiași articol, diferența plătindu-se de către angajator/plătitorul de venit în numele angajatului /beneficiarului de venit, respectiv Administrația Națională “Apele Române”. Față de aceasta, a fost introdus alineatul „Contribuții plătite de angajator în numele angajatului”, cod 10.03.08, cu o valoare de 453mii lei. Trebuie subliniat faptul că odată cu procesul de integrare a României în Uniunea Europeană, au aparut o serie întreagă de activităţi noi, suplimentare celor existente până acum, pentru implementarea cerinţelor Directivelor Europene din domeniul apelor şi a riscurilor la inundaţii (Directiva Cadru Apă cu cele 18 directive fiice în domeniul calităţii resurselor de apă, Directiva Inundaţii, Directiva INSPIRE, Directiva privind Infrastructura Critică Naţională şi Europeană – ICN/ICE, etc). **Menţionăm faptul că neimplementarea corectă şi la timp a Directivelor susmenţionate, precum şi neraportarea la termen la Comisia Europeană, are ca rezultat direct iniţierea procedurilor de infringement, cu repercursiuni directe în aplicarea de penalităţi excesiv de mari României.** Subliniem faptul că trebuie avută în vedere unicitatea şi specificitatea activităţii Administraţiei Naţionale Apele Române, care constă în gospodărirea unitară şi durabilă a resurselor de apă la nivelul tuturor bazinelor/spaţiilor hidrografice din întreaga ţară.  În acelaşi context, Administraţia Naţională “Apele Române” are o contribuţie importantă la realizarea obligaţiilor ce revin României în domeniul gospodăririi apelor, obligaţii ce decurg atât din acordurile bilaterale cu ţările vecine, cât şi internaţionale la nivelul bazinului hidrografic al fluviului Dunărea, obligaţii care implică din partea ţării noastre efortul material, uman şi financiar cel mai mare comparativ cu cele 14 ţări dunărene, datorită suprafeţei de 30% din totalul bazinului hidrografic Dunărea aflat pe teritoriul României, respectiv 37% din lungimea acestuia. Faţă de toate motivaţiile noastre expuse în susţinerea efortului bugetar pentru Administraţia Naţională „Apele Române”, menţionăm că această **etapă este imperios necesară pentru funcţionarea în condiţii de minimă siguranţă a infrastructurii naţionale de gospodărire a apelor şi a implementării Directivelor europene din domeniu.*** **La titlul 20 „Bunuri şi servicii”** este prevazuta o suma mai mica cu 24.431 mii lei fata de executia anului anterior,datorita faptului ca o serie intreaga de lucrari din Planul de Gospodarire al Apelor executate cu tertii a fost programata a fi executata in regie proprie, cu materialele si obiectele de inventar existente in stoc.
* Pentru acoperirea pana finele anului 2019 a necesarului neasigurat pentru plata T.V.A aferenta facturilor emise de catre A.N „APELE ROMANE” , taxa datorata bugetului statului, cu ocazia rectificarii bugetului de venituri si cheltuieli conform prevederilor legale vor fi redistribuite sumele neexecutate pana la acea data de la alte titluri de cheltuieli.
* Sumele obtinute prin limitarea angajarilor de personal in anul 2019 si prin rationalizarea stricata a consumurilor pentru intretinerea si functionarea unitatilor, este propus a fi folosite in exercitiul bugetar actual pentru efectuarea lucrarilor de investitii care asigura infrastructura sistemului national de gospodarire al apelor.

**TOTAL cheltuieli = 230.026 mii lei**Execuție TOTAL TITLU 20 la 31.12.2018= 254.472 mii lei  * **La titlul 70 „Cheltuieli de capital” din surse proprii** este prevazută o majorare în procent de 1,3% faţă de execuţia anului precedent, majorare impusă de necesitatea finantarii unor obiective de investiţii începute în anii anteriori, pentru finalizarea unor obiective sau demararea procedurilor de licitatie in vederea inceperii executiei la lucrari cu grad mare de risc, care prezintă importanţă majoră în exploatoarea în condiţii de siguranţă a sistemului naţional de gospodărire a apelor, dintre care enumerăm:

- Amenajare Valea Lechincioara si Valea Barloagele, jud. Satu Mare, in suma de 8.298 mii lei;- Lucrari de regularizare a paraului Baleasa (afluent al raului Iza) pe portiunea ce strabate intravilanul orasului Salistea de Sus, judetul Maramures, in suma de 11.229 mii lei;- Amenajare Valea Baita in comuna Tautii Magheraus, jud. Maramures, in suma de 8.631 mii lei;- Regularizare si indiguire paraul Carbunarilor, intravilan localitate Vanatori, jud. Mures, in suma de 6.108 mii lei;- Regularizare parau Lut pe teritoriul comunei Glodeni, Jud. Mures, in suma de 5.262 mii lei;- Regularizare rau Ariesul Mare si afluenti amonte de acumularea Mihoiesti, jud. Alba, in suma de 4.595 mii lei;- Regularizare parau Sovata la Sovata, jud. Mures, in suma de 7.756 mii lei;- Amenajare rau Bega si afluenti pe sector Curtea-Valea lui Liman, jud. Timis, in suma de 9.597 mii lei;- Regularizare parau Turcu pe sectorul Bran – confluenta cu paraul Barsa, jud. Brasov, in suma de 4.000 mii lei;- Regularizarea paraului Dobarlau pe sectorul Dobarlau-Lunca Marcusi, jud. Covasna, in suma de 4.000 mii lei;- Regularizare rau Vedea in zona localitatii Bragadiru, jud. Teleorman, in suma de 6.080 mii lei;- Amenajari pe Valea Sticlariei, jud. Ilfov, in suma de 6.500 mii lei;- Combaterea inundatiilor in bazinul hidrografic al raului Slanic si afluenti, jud. Buzau, in suma de 13.500 mii lei;- Regularizare rau Calnau in dreptul localitatilor Posta Calnau, Zarnesti, Racobiteni, jud. Buzau, in suma de 6.600 mii lei;- Lucrari de consolidare mal drept rau Siret in zona km 532-533 aval de localitatea Corbu Vechi si suprainaltare tronsoane dig Namoloasa-Maxineni km 26+400 – 26+600, in suma de 5.400 mii lei;- Amenajare rau Siret in localitatea Sendreni, jud. Galati, in suma de 5.028 mii lei;Amenajarea raului Siret pe sectorul Homocea confluenta cu fluviul Dunarea, jud. Galati, in cuantum de 7.456 mii lei.* **La*****titlul 58 „Proiecte cu finanţare din fonduri externe nerambursabile aferente cadrului financiar 2014-2020”***, a fost prevăzută suma de 28.196 mii lei, conform contractelor de finanțare încheiate, după cum urmează:
* Proiecte finanțate din Fondul European de Dezvoltare Regională (FEDR) in valoare totla de 12.533 mii lei si anume:
* Proiect Danube Sediment in suma de 707 mii lei,
* Proiect Joint Tisza in suma de 432 mii lei,
* Proiect Danube Floodplain in suma de 1.424 mii lei,
* Proiect Darrefourt in suma de 201 mii lei,
* Proiect “Reconstructia stavilarului si a echipamentelor hidromecaice de la Tulca” in suma de 4.698 mii lei,
* Proiect For Mures în suma de 5.071 mii lei;
* Proiecte finanțate din Instrumentul de Asistenţă pentru Preaderare (IPA II): Reparare infrastructura de navigație a canalului Bega in suma de 14.861 mii lei;
* Proiecte finanțate din “Alte facilități și instrumente postaderare”: Brigaid și Diana, în valoare totala de 802 mii lei.

**TOTAL TITLUL 58 = 12.533 mii lei + 14.861 mii lei + 802 mii lei = 28.196 mii lei.*** **La titlul 59 “Alte cheltuieli”**, în conformitate cu prevederile Legii 448/2006 privind protecția și promovarea drepturilor persoanelor cu handicap, republicată, cu modificările și completările ulterioare și cu Nota de modificare a clasificației indicatorilor privind finanțele publice, emisă de către Ministerul Finanțelor Publice cu nr. 446.116/11.12.2017, a fost introdus articolul bugetar 59.40 “Sume aferente persoanelor cu handicap neîncadrate”, cu valoarea de 7.444 mii lei.
* **Pentru cheltuieli de la bugetul de stat** este propusă o majorare în valoare totală de 62.722 mii lei, reprezentând un procent de majorare de 28% faţă de anul precedent, din care s-au majorat prevederile bugetare, conform sumelor aprobate prin Legea bugetului de stat pe anul 2019, nr. 50/ 2019, la capitolul 70.01 „Locuinţe, servicii şi dezvoltare publică”, astfel:
* pentru cheltuielile aferente programelor cu finanţare rambursabilă (B.D.C.E.): dimininuare cu suma de 5.321 mii lei,
* pentru Fondul de Coeziune (Program Operaţional Sectorial Mediu): majorare cu suma de 72.397 mi lei,
* pentru prevenirea și combaterea inundațiilor și ghețurilor: majorare cu suma de 226 mii lei,
* pentru cheltuielile de capital cu finanţare de la bugetul de stat (alocaţii bugetare): diminuare cu suma de 3.985 mii lei,
* pentru cheltuielile aferente serviciilor de cadastru: diminuare cu suma de 143 mii lei.

**TOTAL majorare cheltuieli de la bugetul de stat = 72.397 mii lei-226 mii lei -5.321mii lei-3.985 mii lei-143 mii lei=62.722 mii lei** Precizăm faptul că în calculul procentului a fost inclusă şi diminuarea cu 10% a sumelor primite de la bugetul statului, în conformitate cu prevederile art. 21, alin. 5 din Legea 500/2002 a finanțelor publice, cu modificările și completările ulterioare, pentru asigurarea unei execuții bugetare prudente.Pentru **Cheltuieli din alte surse de finantare** este prevăzută suma de **4.435 mii lei** care reprezintă sume finanțate din Fondul de Solidaritate al Uniunii Europene, principalul instrument înființat la nivelul Uniunii Europene pentru a face față catastrofelor majore. Conform Hotărârii Guvernului nr. 1021/2015 privind utilizarea fondurilor alocate din Fondul de Solidaritate al Uniunii Europene pentru decontarea cheltuielilor publice eligibile aferente operaţiunilor de urgenţă întreprinse în scopul înlăturării pagubelor provocate de inundaţiile din primăvara şi vara anului 2014 şi pentru modificarea [art. 4 alin. (2) din Hotărârea Guvernului nr. 478/2010](http://anar-legis:8080/oficiale/afis.php?f=119066&diez=A4) pentru aprobarea structurii organizatorice a Autorităţii coordonatoare şi de management în România, precum şi a structurii autorităţilor de implementare pentru gestionarea asistenţei financiare comunitare acordate prin Fondul de Solidaritate al Uniunii Europene, Administrația Națională “Apele Române” a încasat suma de 4.435 mii lei, conform extraselor din data de 11.01.2018 și 21.02.2018.Ȋn conformitate cu prevederile art. 66, alin. (2) din Legea 500/2002, privind finanţele publice, cu modificările şi completările ulterioare, deficitul înscris în bugetul de venituri şi cheltuieli pentru anul 2019, în sumă de 290.000 mii lei, va fi acoperit din excedentul anilor anteriori pentru realizarea obiectivelor de investiţii privind domeniul specific de gospodărire a apelor şi de combatere a fenomenelor meteorologice periculoase (inundaţii, gheţuri, poluări accidentale etc.). **Referitor la utilizarea excedentului din anii anteriori pentru acoperirea deficitului propus de către noi în exerciţiul financiar al anului 2019,** precizăm faptul că în vederea continuării şi finalizării obiectivelor de investiţii cu rol de apărare împotriva inundaţiilor precum şi a dotării cu utilaje şi echipamente în vederea asigurării mentenanţei la lucrările existente şi a intervenţiilor operative, începand cu anul 2016 Administraţia Naţională “Apele Române” s-a angajat, pentru realizarea acestor obiective, conform prevederilor legale, în alocarea a unor sume importante provenite din excedentul anilor anteriori (2014 – 2015), excedent în valoare netă de 290.059 mii lei.  Componenţa acestui excedent este următoarea:- excedent an 2014= 359.092 mii lei;- excedent an 2015= 310.854 mii lei ; - deficit an 2016= 42.634 mii lei ;- deficit an 2017= 181.516 mii lei.- deficit an 2018=155.786 mii lei iar din această sumă, Administraţia Naţională Apele Române solicită utilizarea **sumei de 290.013 mii lei**, cât a fost înscris în propunerea de buget de venituri şi cheltuieli pentru anul 2019 ca deficit. |
| 2.1 | În cazul proiectelor de acte normative care transpun legislația comunitară sau creează cadrul pentru aplicarea directă a acesteia | Proiectul de act normativ nu se referă la acest subiect. |
| 2. | Schimbări preconizate | Prin prezentul proiect de Hotărâre a Guvernului privind aprobarea bugetului de venituri şi cheltuieli al Administraţiei Naţionale „Apele Române” se propune realizarea în condiţii optime a Programului de Gospodărire a Apelor şi de creştere a capacităţii de intervenţie la inundaţii, gheţuri şi poluări accidentale. |
| 3. | Alte informaţii | Nu au fost identificate. |
| **Secţiunea a 3-a****Impactul socioeconomic al proiectului de act normativ** |
| 1.  | Impactul macroeconomic | Proiectul de hotărâre reprezintă în fapt alinierea statutului juridic al Administraţiei Naţionale „Apele Române” la cerinţele Guvernului de a promova o politică macroeconomică stabilă din punct de vedere financiar, care să asigure o execuţie bugetară prudentă, restrictivă şi echilibrată.  |
| 1.1 | Impactul asupra mediului concurențial şi domeniului ajutoarelor de stat | Proiectul de act normativ nu se referă la acest subiect. |
| 2. | Impactul asupra mediului de afaceri | Proiectul de act normativ nu se referă la acest subiect. |
| 2.1 | Impactul asupra sarcinilor administrative  | Proiectul de act normativ nu se referă la acest subiect. |
| 2.2 | Impactul asupra întreprinderilor mici și mijlocii  | Proiectul de act normativ nu se referă la acest subiect. |
| 3. | Impactul social | Proiectul de act normativ nu se referă la acest subiect. |
| 4. | Impactul asupra mediului | Proiectul de act normativ nu se refera la acest subiect  |
| 5. | Alte informaţii | Nu au fost identificate.  |
| **Secţiunea a 4-a****Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pentru 5 ani)**- mii lei- |
| Indicatori | Anul curent | Următorii 4 ani | Media pe5 ani |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care:a) buget de stat, din acesta:  (i) impozit pe profit  (ii) impozit pe venit b) bugete locale:  (i) impozit pe profit c) bugetul asigurărilor sociale de stat:  (i) contribuţii de asigurări d) instituţii publice finanţate integral din venituri prorpii  |  |  |  |  |  |  |
| 2. Modificări ale cheltuielilor bugetare, plus/minus, din care: a) buget de stat, din acesta:  (i) cheltuieli de personal (ii) bunuri şi servicii  (iii) cheltuieli de capital b) bugete locale:  (i) cheltuieli de personal  (ii) bunuri şi servicii c) bugetul asigurărilor sociale de stat:  (i) cheltuieli de personal (ii) bunuri şi serviciid) bugetul instituţiilor publice finanţate integral din surse proprii  |  |  |  |  |  |  |
| 3. Impact financiar, plus/minus, care: a) buget de stat b) bugete locale c) instituţii publice finanţate integral din venituri proprii  |  |  |  |  |  |  |
| 4. Propuneri pentru acoperirea creşterii cheltuielilor bugetare  |  |  |  |  |  |  |
| 5. Propuneri pentru a compensa reducerea veniturilor bugetare  |  |  |  |  |  |  |
| 6. Calcule detaliate privind fundamentarea modificărilor veniturilor şi/ sau cheltuielilor bugetare  |  |  |  |  |  |  |
| 7. Alte informaţii  | Deficitul în valoare de 290.01mii lei va fi asigurat din excedentul anilor anteriori. |
| **Secţiunea a 5-a****Efectele proiectului de act normativ asupra legislaţiei în vigoare** |
| 1.  | Măsuri normative necesare pentru aplicarea prevederilor proiectului de act normativ*:* a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ b) acte normative ce urmează a fi elaborate în vederea implementării noilor dispoziţii | Proiectul de act normativ nu se referă la acest subiect. |
|  1.1.. | Compatibilitatea proiectului de act normativ cu legislația în domeniul achizițiilor publice  | Proiectul de act normativ nu se referă la acest subiect. |
| 2. | Conformitatea proiectului de act normativ cu legislaţia comunitară în cazul proiectelor ce transpun prevederi comunitare  | Proiectul de act normativ nu se referă la acest subiect. |
| 3.  | Măsuri normative necesare aplicării directe a actelor normative comunitare  | Proiectul de act normativ nu se referă la acest subiect. |
| 4.  | Hotărâri ale Curţii de Justiţie a Uniunii Europene  | Proiectul de act normativ nu se referă la acest subiect. |
| 5.  | Alte acte normative şi/sau documente internaţionale din care decurg angajamente  | Proiectul de act normativ nu se referă la acest subiect. |
| 6. | Alte informaţii  | Nu au fost identifiacte.  |
| **Secţiunea a 6-a****Consultările efectuate în vederea elaborării proiectului de act normativ** |
| 1.  | Informaţii privind procesul de consultare cu organizaţii neguvernamentale, institute de cercetare şi alte organisme implicate  | Proiectul de act normativ nu se referă la acest subiect. |
| 2. | Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | Proiectul de act normativ nu se referă la acest subiect. |
|  | Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest subiect. |
| 4. | Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu se referă la acest subiect. |
| 5. | Informaţii privind avizarea către: a) Consiliul Legislativ b) Consiliul Suprem de  Apărare a Ţării c) Consiliul Economic  şi Social d) Consiliul  Concurenţei e) Curtea de Conturi  | Proiectul de act normativ nu se referă la acest subiect. |
| 6. | Alte informaţii  | Nu au fost identificate. |
| **Secţiunea a 7-a****Activităţi de informare publică privind elaborarea proiectului de act normativ** |
| 1.  | Informarea societăţii civile cu privire la necesitatea elaborării proiectului de act normativ  | În elaborarea proiectului a fost îndeplinită procedura stabilită de Legea nr. 52/2003 privind transparenţa decizională în administraţia publică, cu completările ulterioare, prin afişarea pe site-ul Ministerului Apelor şi Pădurilor. |
| 2. | Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect.  |
| 3. | Alte informaţii  | Nu au fost identificate.  |
| **Secţiunea a 8-a****Măsuri de implementare** |
| 1.  | Măsuri de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente |  Punerea în aplicare a prezentului proiect de act normativ nu necesită înfiinţarea unor noi organisme sau extinderea competenţelor instituţiilor existente. |
| 2.  | Alte informaţii  | Nu au fost identificate. |

Față de cele prezentate, a fost promovată Hotărârea de Guvernpentru aprobarea bugetului de venituri şi cheltuieli pe anul 2019 pentru Administraţia Naţională “Apele Române”, aflată în coordonarea Ministerului Apelor şi Pădurilor.

 **MINISTRUL APELOR ŞI PĂDURILOR**

**Ioan DENES**

**AVIZĂM FAVORABIL**

**MINISTRUL MUNCII ŞI JUSTIŢIEI SOCIALE**

**Marius-Constantin BUDAI**

**MINISTRUL FINANŢELOR PUBLICE**

**Eugen Orlando TEODOROVICI**

|  |  |
| --- | --- |
| **Ministerul Apelor şi Pădurilor****Secretar de stat****Adriana PETCU****Secretar general** **Gyözö István BÁRCZI****Direcţia Juridică****Director****Cristian ALEXE****Direcţia Generală de Investiţii,** **Proiecte şi Logistică****Director General****Eugenia NECEA****Direcţia Economico-Financiară****Director****Niculina DIMA** | **Administraţia Naţională** **„Apele Române”****Director general****Victor SANDU****Departamentul Economico-Financiar****Director****ec. Mihail CHELARU** |